- Romans
- <
- 12
- >

12
Yawas Boubun Keriso’omaim
1 ✡Rom 6.11, 13; 1Pet 2.5Isan imih taituwau, God ana kabeber ai’itin i ra’at kwanekwan, imih abifefeyani, kwa biya yawasin i kwanaya’asair God ana siboromih kwanitin. Nati sibor i kakafiyin naatu God ana yasisir, anayabin nati i ayubit ana kwafiren ef anababatun. 2 Men tafaram ana yawasamaim nabonawiyi, baise God kwanifefeyan a not tutufin etei nabotabir niboubun. Imaibo kwa i karam God ana kok abisa boro kwanafufun gewas, i ana gewasin, ana yasisir naatu ana kok uhewbitan boro kwanaso’ob.
3 ✡1Cor 12.11; Eph 4.7; Php 2.3Manaw kabeber God ayu bitu imaim kwa au’uwi. Men taiyuw a notamaim nabora’ahi me’at, baise a not narumutufur gewas kwa a baitumatum God bit anafofonin imaim kwanabatkikin. 4 ✡1Cor 12.12, 27Biyat i sawar maumurih na’in baina ikokofan wowab biyat matar. Naatu biyat wanawanan ana wowab ta ta i bowabow ta ta tebowabow. 5 It i moumurit na’in, baise Keriso’one it etei tana biyat ta’imon matar. Naatu ta’ita’imon ikokofanit tana biyat ta’imon tutufin matar. 6 ✡1Cor 12.4-11; 1Pet 4.10-11Isan imih manaw kabeberamaim ata siwar ta ta tabow. O ta a siwar God ana tur orereb isan na’at, a baitumatum ana fofoninamaim inabat inaorerereb. 7 God ana bowabow isan nabit na’at inabow, bai’obaiyen isan na’at ini’obaibiyen. 8 Koufair na’at, sabuw koufair nitih, bosemorayan na’at, ereyasisir nabosemor, bonawiyenayan na’at, na’abar totofar sabuw nabonawiyih, kabeberayan na’at, erekawasa isah nasinaf.
9 Yabow i turobe’emaim iniyabow, abistan kakafih inarukouw, naatu abisa gewasih inabukikin. 10 ✡1Pet 1.22Kirisiyan ana yabowamaim taituwa isah iniyabow, naatu taituwa bairi nena kwanikakafbonen. 11 Sunanub kwanabow men kwananokow, Regah isan dogor tutufin etei yoyobanamaim kwanabow. 12 ✡1Th 5.16-18Ereyasisir nuhi nafot kwanama, bai’akir ana veya yatenanub naatu mar etei kwanisnubanub kwanayoyoban. 13 ✡Hib 13.2Kirisiyan sabuw iyab tibi’akir kwanibaisih, naatu a etawan kwanabotawiy nanawan sabuw isah.
14 ✡Mat 5.44; 1Cor 4.12Sabuw iyab hirab tibia’akiri, God kwanifefeyan nigegewasinih, men nararafihimih 15 Sabuw iyab tibiyasisir bairi kwaniyasisir, naatu sabuw iyab tibiyababan bairi kwaniyababan. 16 ✡Pro 3.7Kou’ayomaim a not etei ta’imon taituwa kwananuhih bairi kwanibit abar kwanama. Men kwa akis notanotayah kwanarouw kwanaora’ara’at taituwa kwanitaiyih. Baise taiyuw kwanayariyi bairi anafofonin kwanaremor, men o akis not wairafi inarouw inao.
17 ✡1Th 5.15Sabuw o isa kakafin hinasisinaf, men wan inay kakafin isah inasinafumih. Baise yate nanub abisa gewasin sabuw etei matahimaim inasinaf. 18 Asinafumaim sawar etei gewasih inasinaf, saise sabuw bairi tufuwamaim kwanama. 19 ✡Deu 32.35; Mat 5.39Men kafa’imo isa kakafin hinasisinaf isan sa bowamih inanot, baise nati efan inihamiy God ana yaso’ar boro i sa nabow. Anayabin Buk Atamaninamaim iti hikirum, “Ayu boro wan anay, Regah iti na’atube eorereb.” 20 ✡Pro 25.21-22; Mat 5.44Naatu Bukamaim iban eo maiye,
“A rakit orot bayumih namomorob na’at inituw, harewamih sikan namamamah na’at,
harew initin natom, iti na’atube inasisinaf
a rakit orot dogoron wanawanan boro biya’ohow na’arah auman naremor.
21 Kakafin men nawasbunimih, baise gewasin inasinaf imaim kakafin inawasabun.”

- Romans
- <
- 12
- >

✡12.1: Rom 6.11, 13; 1Pet 2.5

✡12.3: 1Cor 12.11; Eph 4.7; Php 2.3

✡12.4: 1Cor 12.12, 27

✡12.6: 1Cor 12.4-11; 1Pet 4.10-11

✡12.10: 1Pet 1.22

✡12.12: 1Th 5.16-18

✡12.13: Hib 13.2

✡12.14: Mat 5.44; 1Cor 4.12

✡12.16: Pro 3.7

✡12.17: 1Th 5.15

✡12.19: Deu 32.35; Mat 5.39

✡12.20: Pro 25.21-22; Mat 5.44